**PROTOKOLL FRA ÅRSMØTET TIL VENNER AV BÆRUM SYKEHUS ONSDAG 20. MARS 2024**

**KL 18 i Auditoriet**

**Styreleder Stig Grydeland ønsket velkommen til møtet.**

Første del av årsmøtet var et temamøte om

**«Det virtuelle sykehus - hva betyr det for behandlingstilbudet?**

**Innledning ved Fagdirektør Anders Debes fra Vestre Viken helseforetak.**

Vi fikk en interessant gjennomgang av tilbud og fremtidsmuligheter for det virtuelle sykehus og hvordan KI brukes til tolkning av røntgenbilder. Det skjer veldig raskt, og har økt kapasiteten vesentlig.

Målet er å gi pasientene tettere oppfølging, skape fremtidens helsetjeneste, bærekraftige tilbud og styrke innovasjon og utvikling. Man vil tilby helsetjenester der pasienten er. Hjemme når du kan, sykehus når man må. Mål: Fange opp komplikasjoner tidlig, forhindre forverring, og skape effektive tjenester. Pasienter kan få egen behandlingsplan. Så langt er det 19 ulike oppfølgingstjenester i det virtuelle sykehus. Flere er under utvikling. Fjernmonitorering vil være til hjelp for mange. Sykehuset kan lese av apparater digitalt med dertil egnet utstyr.

Dessverre var det mange som gikk før årsmøtet startet.

Alle var veldig fornøyde med gjennomgangen som ble gitt, og spørsmål ble besvart.

Stig Grydeland takket Anders Debes for en fin gjennomgang og overrakte et rødt glasshjerte.

**Dagsorden på årsmøtet som startet kl 20.**

1. **Konstituering av årsmøtet**

Valg av møteleder, referent og ett medlem til å underskrive protokollen.

Styrets innstiller på Stig Grydeland som møteleder og Kari Seljelid som referent.

**Disse ble valgt.**

Et medlem til å underskrive protokollen ble Tor Wisting

1. **Årsberetning 2023**

Stig Grydelad fremla styrets årsberetning. Den er gjengitt i siste VBS-Nytt nr 1, 2024. Han trakk frem det vellykkede temamøtet om kvinnehelse og utdeling av forskningsprisen under sykehusets forskningsdager. Han fortalte om det viktige arbeidet som styret vil fortsette med: Utvikling av venneforeningens digitale plattformer, Konsekvenser av budsjettoverskridelser til Nytt sykehus i Drammen for vedlikeholdsprosjekter ved Bærum sykehus og de andre sykehusene i Vestre Viken HF. Videre medlemsverving og langsiktig finansiering.

**Årsberetningen ble godkjent uten merknader.**

1. **Regnskap og revisjonsberetning 2023**

Joar Nybo fremla regnskapet for årsmøtet. Ubetalt medlemskontingent utgjorde kr 46500,- pr. 31.12.23. Medlemstallet kan med fordel øke. Medlemmer som skylder kontingent for 2 år etter at faktura og purringer ikke har ført frem, strykes som medlemmer. Venneforeningen mottar en del gaver og donasjoner.

Venneforeningens økonomi må betegnes som god.

Revisjonsberetningen fra revisor Rolf Bangseid fulgte regnskapet.

Revisor roste ryddig og oversiktlig regnskapsføring.

**Årsmøtet godkjente regnskapet uten merknader.**

1. **Fastsettelse av kontingent for 2025**

**Styret innstiller på samme kontingent som nå.**

Enkeltmedlem kr 250,- Familiemedlemskap kr 400,- Foreninger, bedrifter og organisasjoner kr 1500,-

 **Årsmøtet sluttet seg til styrets forslag.**

1. **Valg:**

**Valgkomiteens innstilling ble fremlagt av møteleder siden ingen fra valgkomiteen var til stede.**

**Styreleder: Stig Grydeland.** Gjenvalg for 1 år.

**Styremedlemmer velges for 2 år:**

**Harald Sævareid** gjenvalg  **Beate Keyser Frølich** ny

**Revisor : Rolf Bangseid ny.**

**Alle ble enstemmig valgt.**

**Styret innstilte på gjenvalg av valgkomiteen:** Ragnar Lien, Tor Christian Bakken og Bjørn Frodahl for ett år.

**Årsmøtet sluttet seg til styrets forslag.**

**Styret pr 20.03.2024 er: Leder Stig Grydeland (**gjenvalg) **Styremedlemmer: Harald Sævareid** (gjenvalg), **Beate Keyser Frølich** (ny).Ikke på valg: **Joar Nybo, Sonja Wiencke Welde, Kari Brodin Seljelid**

Torild Røren stilte ikke til gjenvalg og takkes for god innsats.

Bente Stein Mathisen trakk seg fra styret i september 2023.

**Sak 6. Evt. innkomne forslag.**

**Ingen forslag.**

**Styreleder Stig Grydeland takket for møtet og ønsket God påske.**

**Årsmøtet avsluttet kl: 19.40**

**Referent Kari B. Seljelid** *( sign)*

**Tor Wisting: Tor Wisting**

 (Sign)